הוועדה המיוחדת למאבק בנגעי הסמים והאלכוהול, כנסת 20, פרוטוקול מספר 126, 2018-07-29 10:30

תמר זנדברג: שלום לכולם בוקר טוב.

תמר זנדברג: שבוע טוב.

תמר זנדברג: אני מתכבדת לפתוח את הישיבה בנושא מתווה יצוא הקנאביס.

תמר זנדברג: שוב תודה למנכ"ל משרד האוצר שהצטרף אלינו.

תמר זנדברג: נציגי משרדי ממשלה בכירים ורציניים התקבצו ובאו.

תמר זנדברג: האמת שאני מעדיפה שבמקום שנעשה סבב, כי את הסבב הקודם עשינו, יש איתנו משרד הכלכלה, משרד החקלאות, משרד הבריאות, המשרד לביטחון פנים ויואל הדר תודה רבה שהצטרפת למרות סמיכות הזמנים, אני רואה בזה מפאת חשיבות הנושא שבכל זאת המשרד לביטחון פנים שלח אותך כנציג הבכיר, חברי הכנסת יהודה גליק ואיתן ברושי תודה שהצטרפתם.

תמר זנדברג: נתחיל מעדכון שלך, שי, איפה הדברים עומדים.

תמר זנדברג: התועלת הכלכלית הוצגה, גם על ידך.

תמר זנדברג: בישיבה הקודמת שלא היית הוצג בפנינו גם האתגרים והמכשולים עם הנושא המשפטי ודרישות של המשרד לביטחון פנים וכולי.

תמר זנדברג: תן לנו עדכון סטטוס ונמשיך משם.

שי באב"ד: אני לא אחזור על כל מה ש- - - בניגוד לדיון הקודם, בדיון הזה משרד האוצר תומך בצורה חד משמעית יחד עם משרד החקלאות ויחד עם משרד הבריאות באופן מלא, בייצוא קנביס רפואי.

שי באב"ד: הייתה ועדה שסיימה את העבודה שלה כבר קרוב לשנה עוד מעט עם המלצות מסודרות - - -

יהודה גליק: - - - שעכשיו - - -

שי באב"ד: לא, הייתה ועדה שהיא - - -

תמר זנדברג: אבי שמחון.

תמר זנדברג: הוא היה פה בדיון הקודם.

שי באב"ד: הייתה ועדה, צוות ממשלתי שמינתה הממשלה, לא אבי שמחון.

תמר זנדברג: הייתה - - -

שי באב"ד: רגע.

שי באב"ד: אני אעשה את הסדר הכרונולוגי.

שי באב"ד: הייתה ועדה שהממשלה החליטה עליה שלי ושל מנכ"ל משרד הבריאות משה בר סימן טוב.

שי באב"ד: הוועדה סיימה את ההמלצות שלה כבר, הצגנו את ההמלצות בפני כל העולם ואשתו.

תמר זנדברג: לפני שנה.

שי באב"ד: זה גם הוצג בפני ראש הממשלה.

שי באב"ד: ראש הממשלה הטיל על אבי שמחון לבדוק מה התועלת הכלכלית, אבי שמחון גם כן עשה את הבדיקות וממה שאבי וראש הממשלה, עמדת משרד ראש הממשלה היא גם לתמוך בנושא הזה.

שי באב"ד: המשרד היחיד שאיתו היו בעיות לאורך כל הדרך ועדיין, אלא אם כן היום יואל הדר יגיד לי משהו חדש, היה משרד הבט"פ שמלכתחילה הביא את השיקולים של הזליגה של הפשיעה שיכולה להיות, הזליגה של הסמים שיכולה להיות פה כתוצאה מהיקפי גידול של החוות שימשיכו ויגדלו, ואז נוצר איזה שהוא סיכום לפני כבר שמונה חודשים, ביני לבין השר גלעד ארדן שבו נאמר שנגביל את זה ל-50 חוות.

שי באב"ד: בא היועץ המשפטי לממשלה יחד עם היועץ המשפטי של משרד האוצר וקבע שלא ניתן להגביל את זה ל-50, אי אפשר לעצור סתם ב-50, כי כשאתה מחלק את ה-51 אתה צריך להסביר למה את ה-50 נתת ואת ה-51 אתה עוצר, זה לא שוויוני.

שי באב"ד: ואז נתנו לנו כל מיני שיטות, הגרלות, מכרזים, 1001 דברים שהיו לא ישימים מבחינת שלושת המשרדים האחרים.

שי באב"ד: אנחנו התקשינו מאוד לייצר איזו שהיא פגישה עם השר ארדן כדי לנסות ולפתור את האירוע הזה, ולצערנו זה נתקע למעלה כבר מחצי שנה.

שי באב"ד: ההצעה האחרונה שהייתה על הפרק שהבנתי לפחות, ופה יתקן אותי הדרג המקצועי אם אני טועה או אם זה לא נכון מה שאגיד בשמו, אבל הייתה הצעה של בר-סימנטוב, הצעת גישור שבאה ואמרה את הדבר הבא, שבעצם לא משנה כמה רישיונות יחולקו, ברגע שמשרד הבט"פ יחשוב שיש פה סיכון פלילי חמור או סיכון בטחוני חמור, הוא יוכל באותו רגע בהתייעצות עם משרד הבריאות לעצור את מתן הרישיונות, ואז צריכים לחזור לממשלה ולקבל החלטת ממשלה בנושא וכל עוד לא קיבלנו את החלטת הממשלה, חלוקת הרישיונות נעצרה.

תמר זנדברג: גם אם זה יהיה פחות מ-50.

שי באב"ד: גם אם זה יהיה פחות מ-50, אם הוא יחשוב שיש סיכון בטחוני וכולי.

שי באב"ד: הבנו שההצעה הזאת הייתה איפה שהוא קבילה על משרד הבט"פ, אבל לא הצלחנו לקבל תשובות ברורות ולצערי הרב עד היום, למרות אלף ניסיונות שלי גם לדון על זה עם גלעד, לשלוח את - - - לדבר עם גלעד, לשלוח את שרת המשפטים לדבר עם גלעד, לשלוח את כל העולם ואשתו לדבר עם גלעד, עד היום לא הצלחתי לקבל תשובה משר הבט"פ, איפה ההתנגדות המרכזית שלו ולמה הוא עדיין מתנגד.

שי באב"ד: אנחנו מוכנים לכל הצעה שתעמוד בקנה מידה מה שכבר משרד הבריאות התחיל לחלק.

שי באב"ד: דרך אגב, אי אפשר היה לעשות הגרלה ולמכרז מחדש ואני אסביר למה, כי בעצם כבר ניתנו רישיונות לחוות גידול, ואז המשמעות היא שאם אתה עושה הגרלה או ממכרז אתה צריך לקחת ממי שנתת ולהתחיל לחלק מחדש, שזה אבסורד, נעשו השקעות שם, זה אבסורד לא נורמלי, לא ניתן לעשות את זה וכולי.

שי באב"ד: לכן כל מנגנון שמקובל על היועץ המשפטי, של לתת לבט"פ את הסמכות לעצור בכל שלב שהוא שהם רוצים, בגלל שהם חושבים שיש זליגה וזה זולג לעולם הפשע, אנחנו בעד.

שי באב"ד: צריך לציין פה עוד דבר, ההחלטה היום שהמוצר הרפואי הזה משמש את המשק הישראלי, היא כבר קיימת.

שי באב"ד: זאת אומרת חוות יכולות לקום ורישיונות לחוות שעושות ייצור מקומי זה בסדר.

שי באב"ד: הייצוא הרפואי הוא לא גם בעיה.

שי באב"ד: הבעיה היחידה שקיימת פה היא שאומרים, אם נתחיל לעשות ייצוא רפואי, כמות החוות שנצטרך תגדל ואם כמות החוות שנצטרך תגדל, תהיה זליגה מתוך החוות האלה לעולם הפשיעה.

שי באב"ד: הסכמנו גם דרך אגב - - -

איתן קופרשטוך: בהחלטת ממשלה 1587 אין הגבלה.

שי באב"ד: הסכמנו לשנות את החלטת הממשלה לייצר את ההגבלה הזאת, כל הגבלה שעומדת בקנה מידה יחד עם היועץ המשפטי לממשלה והוא אומר שאפשר לעשות אותה, אנחנו בעד, אנחנו כמובן לא נתנגד.

שי באב"ד: יתרה מזאת, הסכמנו גם לתת תקציב למשטרה שמגדיל את כמות השוטרים ומגדיל את האכיפה ומגדיל את הבקרה.

שי באב"ד: זה היה חלק מהסיכום שעשינו בסיכום התקציבי עוד של תקציב 2019.

שי באב"ד: אני רק אסכם ואומר דבר אחד.

שי באב"ד: אני כבר שלוש וחצי שנים מנכ"ל משרד האוצר, התעסקתי בעשרות רפורמות ועשרות דברים, ולמדתי דבר אחד, כשרוצים לפתור ומחפשים פתרון, השר מגיע, עושה דיון מכנס את כל הגורמים ומוצא פתרון, וכשהוא לא רוצה לפתור, תאמינו לי, כל השיטות בעולם.

שי באב"ד: למסמס, אין דיון, כותרת בעיתון, קראתי עכשיו שיש כותרת שאנחנו רוצים לחלק רישיונות ממניעים אישיים.

שי באב"ד: מי שהוציא את הכותרת הזו, זו פשוט בורות לשמה כי משרד האוצר הוא לא זה שמחלק את הרישיונות.

שי באב"ד: מי שמחלק את הרישיונות זה בכלל היק"ר.

שי באב"ד: השרים ואף אחד אחר לא מעורב בתוך זה, וזה נעשה בשיתוף פעולה יחד עם המשטרה.

שי באב"ד: אבל כשרוצים לעשות כותרות וכשרוצים לעשות דמגוגיה וכשרוצים כאילו לא רוצים למסמס, אז יש דרך למסמס, ולמרות ששולחים את כל העולם ואשתו לדבר ולבדוק.

שי באב"ד: אני אגיד במאמר אחר על נושא שהיה פה קודם.

שי באב"ד: יכולתי עוד פעם לחזור לוועדה ולהגיד "כן, ונבדוק, ונראה וזה" חזרתי לוועדה ואמרתי "לא יהיה".

שי באב"ד: אוהבים, לא רוצים, שלא יהיה.

שי באב"ד: שר הבט"פ לא רוצה, שיבוא ויגיד "לא מוכן, לא יהיה ייצוא של קנאביס רפואי כל עוד אני שר הבט"פ, זו ההחלטה שלי" אבל שמונה חודשים לגרור את זה, "תעשו ככה, תעשו ככה" ולשלוח אותי ליועץ המשפטי ואז מקבלים החלטה אצל היועץ המשפטי וזה מתהפך ואז הולכים לכאן ואז הולכים לכאן, זו דרך למסמס.

שי באב"ד: תאמינו לי, אנחנו משרד האוצר, אלופי העולם בזה.

שי באב"ד: אנחנו המצאנו את השיטה, אנחנו יכולים לעשות קורסים באיך ממסמסים, יגידו לכם את זה כל מי שבא איתנו במגע, אז אנחנו מכירים את השיטה.

שי באב"ד: אם משרד הבט"פ רוצה למסמס את זה עוד, בסדר, יבוא יגיד לנו "לא רוצה" אבל אחרת, או שיכבדו ויאשרו את זה, ואני אומר שוב, כל החלטה שיועץ המשפטי עומד בעינה לגבי הגבלת החוות שהיא לא לוקחת רישיונות לחוות הקיימות והיא לא פוגעת בחוות שכבר קיבלו רישיונות, אנחנו תומכים באופן נחרץ ובלתי חוזר.

שי באב"ד: כל החלטה אחרת שמנסה כמו הגרלות או כל דבר אחר, לתקוע את החוות הקיימות והיא לא בעצם פתרון והיא לא נותנת מענה, היא לא תעבוד.

שי באב"ד: ההצעה האחרונה שהייתה על השולחן שהבנתי שהיועץ המשפטי מסכים לה, הייתה לתת למשרד הבט"פ את זכות הווטו ללחוץ על הכפתור בכל רגע שיש שהם חושבים שבטחונית אי אפשר יותר לחלק ולעצור את זה.

שי באב"ד: הבנתי שבגדול הם הסכימו אבל אחר כך שמעתי שהם אומרים "לא, אי אפשר כי מה שזה יעשה, זה יעביר את הלחץ אלינו, ברגע שיהיה אירוע בטחוני ונצטרך לעצור את הרישיונות, אז כל הלחץ ייפול על שר הבט"פ, מה פתאום הוא עוצר עכשיו ולמה הוא עוצר, והוא לא רוצה שהלחץ ייפול עליו מלכתחילה".

שי באב"ד: זה איפה שאני מכיר, הנקודה האחרונה - - -

תמר זנדברג: אתה אומר ששר צריך לקחת אחריות על המדיניות שלו, לעשות ולא לגלגל למישהו אחר.

שי באב"ד: ולהגיד "לא".

שי באב"ד: כשהוא רוצה להגיד "לא", שיגיד "לא".

שי באב"ד: אם הוא רוצה להגיד לא, שר האוצר כשהוא רוצה להגיד לא, ראו את זה בדיון הקודם.

שי באב"ד: הוא פשוט אומר "לא".

שי באב"ד: הוא לא אומר "אני אעשה עוד דיון".

איתן ברושי: שי, אני מקווה שאתה לא הולך להילחם על התשובה הזאת.

תמר זנדברג: שניה, בוא נשמע את יואל הדר, אחרי זה.

יהודה גליק: יש פה עמדה, באמת אנחנו רוצים - - -

שי באב"ד: העמדה שלנו חיובית.

איתן ברושי: אבל יש ממשלה בישראל.

איתן ברושי: מה זה, אוסף יחידים או ממשלה?

איתן ברושי: תאר לך שככה היו - - -

שי באב"ד: זכותו של שר הבט"פ להגיד במקרה הזה, "הנושא שאני אמון עליו, שם וטו על זה".

תמר זנדברג: רגע, בואו נשמע את - - -

איתן ברושי: אני מוגבל בזמן.

תמר זנדברג: בסדר, אתה אחריו.

תמר זנדברג: כי זה עיקר הניצים.

יואל הדר: - - -

תמר זנדברג: בסדר, אז לא ניצים.

תמר זנדברג: למה, ניצים בעמדות.

יהודה גליק: אם יש לך דעה אחרת, תגיד את הדעה.

יהודה גליק: בוא נשמע את הדעה.

יואל הדר: בוקר טוב.

יואל הדר: חלק מהדברים, פשוט קיבלתי הנחיה מהשר שלי אז אני לא רוצה לפספס, אז אני אסתכל ברשותכם גם במחשב, כדי שלא אפספס דברים.

יואל הדר: זה שאומרים שהשר ברח, חושש, או דברים מהסוג הזה, אני לא חושב שיש מקום גם לאמירות מהסוג הזה כנגד השר, במיוחד שלא מזמן הוא העביר בחוק את המתווה של הקנאביס, מתווה אי ההפללה, שזה בהחלט היה שינוי דרמטי ויש קשר בין המתווה של הקנאביס לגבי הנושא של הייצור.

יואל הדר: מפני שהאמירות בחוק, השינוי בגישה, חלק גדול מהאוכלוסייה, בעיקר הנוער, לא הבין, לא הפנים את המשמעות של מה שאנחנו עושים - - -

יהודה גליק: זה קנאביס רפואי.

שי באב"ד: זה מוצר רפואי, זה תרופה, שעוברת אישור של משרד הבריאות.

שי באב"ד: זה לא קשור לגלגול.

שי באב"ד: ולשוק המקומי זה כבר הותר.

שי באב"ד: המוצר הרפואי הזה לשוק המקומי שאותם חששות - - - כבר הותר.

איתן ברושי: בשוק המקומי אין מקום לדחוף סיכה.

איתן ברושי: אל תגעו בשוק המקומי, זה לא רלבנטי.

קריאה: הטלגראס מוכרת לכל הנוער.

קריאה: אל תדאגו, מי שרוצה מגיע לשם.

תמר זנדברג: רגע, בואו נשמע אותו לגבי מתווה הייצוא.

שי באב"ד: אפשר בבקשה לא - - -

תמר זנדברג: הדיון בשידור ופתוח לתקשורת.

תמר זנדברג: הדיון פתוח.

יואל הדר: הקנאביס כשהוא צומח בתוך האדמה, הוא לא מכריז על עצמו שהוא קנאביס רפואי כשהוא צומח, לכן גם הנוער ששומע "קנאביס" לא בהכרח מבחין בין קנאביס שהוא קנאביס רפואי או קנאביס אחר.

יואל הדר: הוא שומע קנאביס, שומע שיש מגמה לאפשר את הדבר הזה והוא לא - - -

שי באב"ד: אבל יואל מה קשור זה לייצוא?

שי באב"ד: זה מותר לשוק המקומי.

שי באב"ד: הייתי מקבל את זה אם מדובר על המוצר הרפואי לשוק.

שי באב"ד: אבל מה קשור לייצוא?

איתן ברושי: תן לאחרים לדבר, שי.

קריאה: אין שוק מקומי, יש פירורים לחולים.

תמר זנדברג: רגע, סליחה.

תמר זנדברג: יואל ויואל בלבד.

יואל הדר: מה שאנחנו ראינו גם בסקרים שנעשו שיש עלייה דווקא בשימושים הלא חוקיים בנושא של קנאביס, לכן כנראה כל האווירה, כל הספירה, מה שקורה פה, גרם לשינו יהזה ולכן השר לביטחון פנים שהוא אחראי על בטחון הפנים של מדינת ישראל, ראה צורך לנקוט במשנה זהירות בכל התחום הזה, במיוחד כשהוא כינס לא מזמן ישיבה גם עם משטרת ישראל והמידעים, למרות שאני חוזר על הדברים האלה, המידעים מאוד גורמים לחששות אצלנו בתחום שלנו בנושא של מה שקורה עם החוות הקיימות, נושא של גם זליגה, לא רק זליגה, גם נושא השתלטות של עבריינים על החוות הקיימות.

שי באב"ד: הייתה העמדה לדין בחוות הקיימות?

יואל הדר: תן לי לסיים.

יואל הדר: לכן כל המתווה, כל הנושא של הקנאביס, כל הדיבורים בנושא של הקנאביס בהחלט מעורר אותנו לאיזו שהיא בעייתיות, את השר לביטחון הפנים לבעייתיות, במיוחד מה שקשור לגבי הנוער ולכן זה מאוד מטריד.

יואל הדר: אם אנחנו עושים מהלך מבחינתנו, זה צריך להיות מהלך מושכל.

יואל הדר: ברגע שאתה אומר הקנאביס, כמובן יש כאן - - - הקנאביס שאמור לגידול מקומי שאנחנו בכלל לא התנגדנו לנושא הזה שמי שחולה במדינת ישראל ורופאים קובעים ברישיון שהוא זקוק לזה, בהחלט יקבל את הדבר הזה, אבל ברגע שאתה מגדיל את זה בצורה דרמטית, יש לזה השפעה לא רק על חוות הגידול והריבוי, אלא גם על כל שאר השרשרת, למעט השרשרת שלבית המרקחת שהוא לא מיועד לנושא של הייצוא.

יואל הדר: לכן כל השאר הזה, ברגע שאתה מגדיל את הכל, יש לזה משמעות ואנחנו צריכים להיות שם כדי לוודא שאם יחליטו על הייצוא, הדבר הזה לא יזלוג ולא תהיה השתלטות של עבריינים על הנושא הזה.

יהודה גליק: לכן השורה התחתונה?

תמר זנדברג: כל זה הקדמה.

תמר זנדברג: ועכשיו?

קריאה: בנושא של הייצוא, למה עבריינים - - -

יואל הדר: זה לא רק על הייצוא, זה על כל השרשרת.

יואל הדר: הנושא של הגידול, הריבוי - - -

איתן קופרשטוך: יואל, יש לכם סמכות היום להיכנס לחוות?

איתן קופרשטוך: לא.

איתן קופרשטוך: אז אם אין לכם סמכות להיכנס לחוות, בואו נחזור להחלטת ממשלה 1587, קחו על עצמכם את האחריות הזאת, אבל למה לעצור את הייצור?

תמר זנדברג: רגע, עד פה כל זה הייתה הקדמה.

יואל הדר: אם ירשו - - - ב.

יואל הדר: אני לא חושב ש - - - משרד ממשלתי, עם כל הכבוד, זה הכנסת פה.

יואל הדר: אתה משרד ממשלתי, תגיד מה שאתה רוצה, אל תתקוף אותי בתור משרד ממשלתי.

יואל הדר: אתה חושב שאתה צודק, תעשה מה שאתה חושב.

יואל הדר: לא פה.

יואל הדר: אתה פקיד ממשלתי.

תמר זנדברג: רגע, משרד הכלכלה, משרד בטחון פנים, יואל תשלים את הדברים.

תמר זנדברג: יואל, עד כה נתת לנו את ההקדמה, עמדת משרד בטחון פנים מוכרת לנו, חזרת עליה.

תמר זנדברג: זה אנחנו מכירים.

יואל הדר: אני לא חושב שיש גם הערות לדבר הזה מפני שגם כן, אמרתי, אתה חלק מממשלת ישראל.

שי באב"ד: סליחה, אתה לא תטיף לי, אני אגיד את עמדתי איפה שאני רוצה, גם בכנסת וגם בממשלה, עם כל הכבוד, וגם אם אני חולק עליך כממשלה זכותי לחלוק עליך כממשלה.

שי באב"ד: לא חייבים להסכים.

יואל הדר: אחת הסיבות שלא יכולנו להתקדם בנושא הזה, שלא קיבלנו את התקנים שהיינו צריכים, את התקציבים שהיינו צריכים בזמן, וגם אחרי שקיבלנו, לא היו מספיק תקנים, הקצו לנו בתקציב של המשרד לביטחון פנים, ויש לזה השלכה גם על התקנים - - -

שי באב"ד: שקר.

תמר זנדברג: רגע, סליחה.

תמר זנדברג: כולם לעצור בבקשה.

תמר זנדברג: זה ידוע ומוכר לנו.

תמר זנדברג: התקדמנו משם.

תמר זנדברג: איפה עכשיו עומד הנושא עם ה-50 חוות - - -

יואל הדר: לא התקדמנו.

תמר זנדברג: אתם עדיין תקועים בתקנים?

יואל הדר: לא קיבלנו את כל התקנים שהיינו צריכים, קיבלנו הרבה פחות ממה שהיינו צריכים לקבל לטובת הנושא הזה.

שי באב"ד: לא נכון.

איתן ברושי: שי, תן גם לאחרים.

תמר זנדברג: ולכן?

יואל הדר: בנוסף לדבר הזה אנחנו צריכים סמכויות גם למשטרה, כדי שלא רק משרד הבריאות יוכל לפעול אלא שגם משטרת ישראל, והדבר הזה כנראה יהיה מחויב בחקיקה.

יואל הדר: אני לא בטוח שזה - - -חקיקה ספציפית, ודווקא חבר כנסת יואב קיש שיש לו הצעה פרטית אצלו, יכול לקדם את העניין הזה במושב החורף, הדבר הזה יכול לבוא לידי פתרונו, אם חבר כנסת שרוצה לעשות את הדבר הזה יקדם את זה ואני אומר את זה לזכותו.

תמר זנדברג: הלאה.

יואל הדר: לגבי המכסה של ה-50, המכסה הזאת נעשתה בהסכמה כתובה עם האוצר לגבי הגבלה של ה-50 חוות ריבוי, ומבחינתנו היה אפשר לקדם את העניין הזה ומשרד המשפטים לא התנגד למספר של ה-50 רק קבע שאם עומדים על המספר 50, צריך לעשות את זה במסגרת הגרלה או מכרז.

יואל הדר: פה הגורמים האחרים של הממשלה כנראה, שהדבר הזה לא קל לבצע את הפעולה הזאת, ואני מבין מה שהם אומרים, זה לא שאני לא מבין את הבעייתיות, לכן ניסיתי למצוא פתרון.

יואל הדר: גם קודם ניסיתי למצוא פתרון רק עמדות המשרדים האחרים לארצו לקבל את הפתרון הזה, ולכן הגענו למשנה ליועמ"ש הממשלה וגם עכשיו ניסיתי עם מנכ"ל משרד הבריאות למצוא איזה שהוא פתרון, אבל הדבר הזה הוא נוסף לשאר הדברים שאמרתי קודם, כדי לתת לנו מענה.

יואל הדר: גם השר עצמו קיים דיון עם המשטרה ובאמת הנושא של המידע שקיים באמת מטריד אותו, והוא לא קיבל החלטה.

יואל הדר: אפשר היה לקהל החלטה שלילית, אחרי שהוא שמע את המשטרה והגורמים הוא מתכוון לזמן ישיבה נוספת עם כל גורמי משרדי הממשלה הרלבנטיים שנמצאים פה גם כן, כדי לנסות למצוא דרך, או שאין דרך, אבל להבין את המצב והסיטואציה נכון לעכשיו בכל מה שקשור לקידום הייצוא.

יואל הדר: אם הוא יקבל מענה לכל מה שאמרתי, הוא לא שלל את האפשרות שכן הוא יהיה מוכן להתקדם בכל מה שקשור בנושא - - -

תמר זנדברג: רק להבין, מבחינת

תמר זנדברג: כם יש לנו תקנים וסמכויות, אני שמה את זה רגע בצד, ובנושא ה-50 ועצירת הרישיונות ברגע שהמשרד מעלה חשש, אחד החששות שמטרידים אתכם אתם עדיין על ה-50, או שאתם כבר מוכנים לפתרון - - -

יואל הדר: השר יהיה מוכן לשקול.

יואל הדר: אם הוא היה עומד על ה-50 - - -

איתן קופרשטוך: אבל על איזה סמכויות מדברים?

תמר זנדברג: רגע, רק המשפט האחרון.

תמר זנדברג: אתם לא ב-50, אתם מתקדמים - - -

יואל הדר: השר מוכן לשקול את - - -

יהודה גליק: הוא לא שולל.

יהודה גליק: אחרי תקנים והכל, הוא לא שולל.

תמר זנדברג: לוח זמנים לדיון הזה של השר?

יואל הדר: אני מקווה שבקרוב הדבר הזה יתרחש.

יואל הדר: אני חושב שזה לא אמור לקחת יותר מדי - - -

תמר זנדברג: והישיבה הזאת אצלו, ממנה אמורים לצאת מבחינת עם - - -

יואל הדר: הוא יקבל החלטה אחרי הישיבה הזאת.

תמר זנדברג: אוקיי.

תמר זנדברג: חבר הכנסת ברושי.

איתן ברושי: גבירתי יושבת הראש - - - אני רוצה להגיד רק משפט לדיון הקודם, שכדי להעלות מכסים שר האוצר זקוק לאישור ועדת הכספים.

איתן ברושי: לכן אתם יכולים לבוא לשם.

איתן ברושי: כדי להוריד מכסים, הוא עושה את זה בעצמו.

איתן ברושי: אבל להעלות, צריך את ועדת הכספים.

איתן ברושי: זה רק לידיעה.

איתן ברושי: לעצם העניין, - - - שי תומך בעמדה הנחרצת שלכם, אני רוצה להגיד משפט.

איתן ברושי: באתי לכאן בגלל החשיבות של הגידול הזה לחקלאות ולחקלאים.

איתן ברושי: זה הוצג כבשורה.

איתן ברושי: אני לא חושב שלמישהו יש יותר מ-50 חוות.

איתן ברושי: אני סתם זורק פה את המספר.

איתן ברושי: התנאים הם מאוד קשים לקבל את האישור.

איתן ברושי: אני לא מדבר על יחידות קטנות לצרכים רפואיים בישראל, זה שימו בצד, על זה אין דיון, זה קיים והוכח גם שאפשרי לפקח.

איתן ברושי: מה שצריך לדעת, הוצג העניין, שי, כהשקעה גדולה של החקלאים, זה מחייב שותפויות.

איתן ברושי: אי אפשר לקבל אישור אם אין לך ייצוא, רק ייצור, זה סיפור, זה מפעל - - -

יהודה גליק: כדאיות כלכלית.

איתן ברושי: זה השקעה גדולה, אדם בודד לא יעשה אותה.

איתן ברושי: צריך שותפויות כי זה סיפור.

איתן ברושי: וזה לא רק החממה.

איתן ברושי: מי שמגדל הוא חקלאי, ואני שמח שהגדירו את זה, לא כל אחד שיש לו כסף יגדל.

איתן ברושי: מי שיש לו קרקע ומים והוא חקלאי.

איתן ברושי: אני לא רוצה להאריך.

איתן ברושי: הבעיה היא בעיני כמי שלא גדל בפקידות של היום אלא בעבר, אני חושב שיש פה אחריות ממשלתית ולא אחריות של משרד זה או אחר.

איתן ברושי: אני לא יודע למה אין פה נציג בכיר של החקלאות, אבל שר החקלאות הציג את זה בכל מקום כבשורה גדולה.

איתן ברושי: אנשים השקיעו כספים.

איתן ברושי: במיוחד באזורים קשים כמו הערבה, שלא רואים חקלאות שאפשר להתקיים ממנה, וראו בזה בשורה, ואנשים הלכו שולל כהרגשתם, אחרי מדיניות של הממשלה.

איתן ברושי: לפי התקשורת גם ראש הממשלה היה מעורב בזה, אפילו יחסי ישראל ארצות הברית היו מעורבים בזה, כפי שזה תואר בתקשורת.

איתן ברושי: אני מבקש מאנשי המשרדים השונים, תראו, העניין הזה שאי אפשר לשמור, אנחנו שומרים על דברים יותר מסובכים, וראינו שגם שומרים בארצות אויב, הביאו משם דברים.

איתן ברושי: נימוק הביטחון הוא לא הנימוק שיכול לשכנע אותנו במדינת ישראל.

איתן ברושי: אנחנו מגינים בפני עוצמות יותר גדולות מאשר גניבה של קנאביס רפואי ובדרך כלל עושים את זה בהצלחה.

איתן ברושי: אי אפשר להגיד שלא נייצר כי אולי מישהו יגנוב.

איתן ברושי: זה נכון לכל דבר, מהבנקים ועד בכלל.

איתן ברושי: צריך למצוא את הדרכים לאבטח ואסור לחסום את היכולת להתפרנס.

איתן ברושי: מדינת ישראל מחפשת יתרון יחסי ויש פה כזה, והאפשרות לייצא, מדובר פה על מיליארדים של שקלים, ולא משהו זניח.

איתן ברושי: אז תשמעו את הנימוקים שעולים פה, זה דבר שאי אפשר לקבל - - -

שי באב"ד: תדבר גם על החשיבות שלהזמין, העיכוב.

יהודה גליק: נכון, העיכוב, בוודאי.

יהודה גליק: יש שטחים אחרים שנכנסים לזה.

איתן ברושי: שי, אתה הנציג הבכיר של הממשלה, תמר מרכזת הוועדה, זה לא דבר שאפשר לחכות אפילו עד סוף הפגרה.

איתן ברושי: צריך לקבוע ישיבה נוספת, להביא את כל מי שאומר, ולאפשר לעסק הזה לרוץ קדימה.

איתן ברושי: אני אומר לכם מה מרגישים אנשים בשטח, שרימו אותם.

איתן ברושי: הם קיבלו את המדיניות שהוצגה, הלכו לחפש והשקיעו משאבים, מבינים שזו השקעה גדול אבל יש גם סיכוי גדול, דובר על ייצוא שזה הדבר המרכזי, לא לצרכים פנימיים בכלל ואנשים שואלים אותי מה קורה.

איתן ברושי: לא שאני יודע יותר ממה שנאמר בישיבה הזאת.

איתן ברושי: לכן תמר, צריך לקבוע תוך שבועיים ישיבה נוספת, צריך להביא לכאן את השרים ולא רק את הפקידים, צריך להציג תכנית פעולה, אני לא יודע למה משרד החקלאות לא פה, איך אנחנו מתרגמים את היכולת למעשים בדבר שיש בו בשורה, בלי לפגוע בביטחון פנים, בלי לפגוע בבריאות, בלי לפגוע בדור הצעיר, אבל לתת תקווה למי שיכול לראות בזה בשורה.

תמר זנדברג: אוקיי.

תמר זנדברג: דובי אמיתי.

דובי אמיתי: אני נשיא התאחדות האיכרים.

דובי אמיתי: הסתכלתי והקשבתי לך בקשב רב, ואני אומר לך שמנוע הצמיחה של ענף החקלאות שנמצא בקריסה, בין היתר על פי הנתונים של פרופ' שמחון שהאוצר חושב שהם נתונים לא מדויקים, מדובר על למעלה ממיליארד שקל, ולדבר הזה נרשמו חקלאים והשקיעו ממיטב כספם, מתוך הבנה של הרפורמה שהתחיל להוביל משרד הבריאות, ולא שמעתי ממך דבר אחד, מה מדיניות השר.

דובי אמיתי: שמעתי בדיון הקודם, השר אומר "אני לא מעלה מסים".

דובי אמיתי: זה שמעתי בדיון קודם.

דובי אמיתי: נתת סקירה מכובדת, רק לא אמרת מה מדיניות השר.

דובי אמיתי: אתה אומר לנו בבקשה, האם השר מתכוון לאשר את הייצוא במדינת ישראל, כן או לא.

דובי אמיתי: ואז זה יגיע בכפוף ל -.

דובי אמיתי: בסדר, אז אתה מדבר על הצמיחות, עד כמה שאני יודע ואני די מעורב בכל התהליכים בין המשרדים, גם בין הבט"פ לבין האוצר, תגידו לנו מה המדיניות.

דובי אמיתי: תגידו לנו "המדיניות היא כן בכפוף ל-".

דובי אמיתי: שתהיה פה הגדרה שאנחנו נדע, החקלאים, האם להמשיך להניע תהליך.

דובי אמיתי: כל חקלאי שלנו השקיע למעלה מ-250,000 שקל בממוצע.

דובי אמיתי: לכן חשוב מה המדיניות.

דובי אמיתי: אני אתן לכם כמה דוגמאות.

דובי אמיתי: בדיקה שלנו, אני יכול לומר שאני מדבר גם בשם משרד החקלאות.

דובי אמיתי: אנחנו רואים איפה מדינת ישראל נמצאת היום בטיפוח של הזנים של הקנאביס, אנחנו יודעים ומכירים את האיכות של המוצרים שלנו, ואנחנו מכירים מחקרים קליניים שאנחנו מובילים על פני כל העולם ב-3-5 שנים במחקרים קליניים ועם תוצרים בריאותיים.

דובי אמיתי: אנחנו הולכים להציל נפשות במדינת ישראל.

דובי אמיתי: לנו אין את הזמן לאפשר לכם לריב ביניכם.

דובי אמיתי: אין לנו את הזמן הזה.

דובי אמיתי: אנחנו פוגעים בכולם.

דובי אמיתי: יש היום שני גופים שמאושרים על ידי כל הגורמים, תנו להם להתחיל בייצור.

דובי אמיתי: למה אותם עוצרים?

דובי אמיתי: לא נגיד את השמות שלהם.

דובי אמיתי: תנו להם להתחיל להניע.

דובי אמיתי: הם מאושרים, לא 50, 80, לא 200, לא 40.

דובי אמיתי: תתחילו עם השניים האלה, הם קיבלו את כל האישורים.

דובי אמיתי: ראיתי תכנית שמקנזי העולמית עשתה עבודה לממשלת לבנון ולחיזבאללה, ממליצים להיכנס לתחום.

דובי אמיתי: ראיתי מה קורה בקנדה.

דובי אמיתי: אני רואה מה קורה בכל המדינות שמתקדמות.

דובי אמיתי: אנחנו כרגע מובילים, אבל אם לא ניכנס לזה נאבד את מנוע הצמיחה שלנו.

דובי אמיתי: אני רוצה להודות לך על הדיון ואני מאמין בהמשך הלחץ של הוועדה הזאת כי בסוף כולנו נגיע להחלטה שזה הדבר הנכון, ויפה שעה אחת קודם.

תמר זנדברג: תודה.

תמר זנדברג: יהודה גליק, אחריו חגי הילמן.

תמר זנדברג: בגלל קוצר הזמן אנחנו חייבים לסכם את הדיון הזה ממש עוד מעט.

יהודה גליק: ממש בקצרה.

יהודה גליק: ממשלת ישראל באמצעות הגורמים שמלווים את הנושא הזה, היק"ר, משרד החקלאות ומשרד האוצר, מבינים שהנושא הזה הוא בראש סדר העדיפות הלאומי של מדינת ישראל.

יהודה גליק: מאוד לא אהבתי את ההקדמה שלך, אני מוכרח לומר.

יהודה גליק: יש הרבה דברים מסוכנים בעולם, גם מכוניות הן מסוכנות, עושות תאונות דרכים.

יהודה גליק: כשדנים האם לייבא מכוניות, אתה לא מתחיל בזה ש"תדעו לכם, מכוניות הן מסוכנות והן עושות תאונות והשר יחליט האם אפשר למנוע תאונות".

יהודה גליק: אתה מתחיל הפוך.

יהודה גליק: רכב חייב גם גז וגם ברקס.

יהודה גליק: אני לא נגד הברקס, אני חושב שבטחון פנים חייב לשים ברקס.

יהודה גליק: אבל אי אפשר לנהל מדינה רק על ברקס.

יהודה גליק: הדבר הזה הוא עקרון חשוב למדינת ישראל, גם ערכית, זה לייצוא חומרי רפואה לאנשים שסובלים בכול העולם, ושווקים, שאנחנו נלחמים להיכנס אליהם וזו בשורה לעולם.

יהודה גליק: לכן א.

יהודה גליק: אם אתם טוענים שיש מחסור בתקנים, מחסור בתקציבים, אנא העבירו עוד השבוע לוועדה מהן הדרישות התקציביות שלכם והתקנים.

שי באב"ד: יש סיכום.

יהודה גליק: הוא אומר שחסר.

שי באב"ד: לא, אני אדייק.

יהודה גליק: הוא אמר שחסר, בבקשה, שיביא נתונים ואנחנו נבדוק מולך.

תמר זנדברג: יואל הדר שאהוב ומכובד, אנחנו מכירים אותו הרבה שנים, יש לו שיטה משלו.

תמר זנדברג: הוא מתחיל קודם מה היה.

תמר זנדברג: קיבלנו, אבל לא קיבלנו מספיק, ולא היה, ואנחנו - - - בסדר, אנחנו מכירים.

תמר זנדברג: בחיבה.

שי באב"ד: הוא עשה בוועדה וגם אחר כך הוא עושה את עבודתו מקצועית מאוד, יואל הדר הוא לא הכתובת.

שי באב"ד: אם היינו צריכים לסגור עם יואל הדר זה היה נסגר מזמן.

שי באב"ד: דובי אמר את זה הכי נכון, צריך להגיע לשר הבט"פ ולגמור את זה.

יהודה גליק: תגיד לנו מה בדיוק הבעיה, הנקודה השנייה, וזה מה שדובי אמר ובעניין הזה אני תומך ב-100%.

יהודה גליק: אנא, תבינו שהנושא הזה הוא דחוף.

יהודה גליק: אנא תדאגו שהישיבה הזאת שאתה מדבר עליה תתכנס בהקדם האפשרי ולא במגמה להסביר למה אי אפשר, אלא במגמה להסביר איך כן אפשר ואתה יועץ משפטי ואתה יודע שיש יועצים משפטיים שכל התפקיד שלהם זה להסביר למה אי אפשר ויש יועצים משפטיים שיודעים להסביר איך כן אפשר.

יהודה גליק: יואל, אני באמת מצטרף לכל המילים הטובות עליך, אתה יודע שדיברנו, והנושא הזה, באמת התרשמתי מערכך.

יהודה גליק: אנא ממך, תנסה להסביר ולהגיע למצב של להסביר איך כן אפשר ולא לתת המון המון הסברים למה אי אפשר.

תמר זנדברג: תודה יהודה.

תמר זנדברג: חגי הילמן.

חגי הילמן: תודה רבה.

חגי הילמן: אני נמצא בתחום הזה די הרבה שנים ובשנים האחרונות אני שומע יותר ויותר על כוונת מדינת ישראל לאשר ייצור.

חגי הילמן: אני לא רק שומע את זה, אני גם רואה החלטות ממשלה בכיוון, אני רואה גם ועדת מנכ"לים שישבה והמליצה לאשר את זה, גם פרופ' שמחון שאישר לעשות את הדבר הזה, ואני השקעתי מלא כסף כדי להתכונן לסיפור הזה וכיום אני אחד מאותם שני גופים שמותר להם באופן עקרוני לייצא קנאביס.

חגי הילמן: אני אומר שאני מרגיש מרומה, אותי רימו.

חגי הילמן: כל ההבטחות האלה, ברגע שמשרד לביטחון פנים תוקע אותם ועוצר אותם, כל יום שעובר אני סופג נזקים מאוד מאוד קשים בזה שאני לא יכול לייצא.

חגי הילמן: יש לי ביד הזמנות ל-150 טון מיידי לחוץ לארץ, העיכובים והגרירת רגליים הזאת - - -

תמר זנדברג: מאיזה מדינות?

חגי הילמן: זה לא משנה כרגע, ממדינות העולם המערבי.

חגי הילמן: לא מדינות באפריקה או משהו כזה.

חגי הילמן: כל יום שעובר סופגים נזקים, אנחנו מחזיקים מערכת מאוד גדולה וחזקה, בהתבסס על אותה הבטחה, בהתבסס על אותן אמירות, וכל העניין הזה שקושרים את מספר העוסקים החדשים לגבי התהליך של היצוא, לדעתי זה לא מעצם העניין, זה ממש לא מעצם העניין.

חגי הילמן: יש כרגע שני גופים בישראל שמותר להם להתחיל לייצא שהם עומדים בכל הרגולציה, שהם הכשירו את עצמם כדי לעמוד בנקודה הזאת, כל עיכוב שמייצרים להם, מייצרים נזקים.

חגי הילמן: אני לא ואמר את זה סתם.

חגי הילמן: היו לי הזדמנויות לצאת לחוץ לארץ, קיבלתי פניות ממדינות אחרות בעולם על מנת לבוא ולגדל שם ולייצר שם ולתספק את השוק העולמי, שהדרישות מאז אותה עבודה של ועדת המנכ"לים והעבודה של פרופ' שמחון אפילו עלו וגדלו, ואני יכולתי לעשות את זה, אבל אני מטעמים ציוניים בחרתי לעשות את זה כאן, ואתם תוקעים אותי.

חגי הילמן: אתם רימיתם אותי, אתם תוקעים אותי, אתם גורמים לי לנזקים ואני לא יודע מה לעשות, אני ממש לא יודע מה לעשות, כל גרירת הרגליים הזאת.

חגי הילמן: אנחנו כבר כמעט שנה דשים בסיפור הזה ואני רק שומע סיפורים כל הזמן, ונמאס לי לשמוע את הסיפורים האלה, ממש נמאס לי.

תמר זנדברג: תודה.

תמר זנדברג: מידד גיסין בבקשה.

מידד גיסין: אני נשיא ארגון בעלי סטומה.

מידד גיסין: אני מייצג את האגודה למלחמה בסרטן ב-ECPC באירופה, EUROPEAN CANCER PATIENT COALITION.

מידד גיסין: חזרתי לפני חודש מכנס שהעליתי שם את הנושא של הקנאביס הרפואי, כל העולם, אירופה, מחכה לישראל.

מידד גיסין: מחכה לייצוא ואני רואה, אני משתתף בכל הישיבות פה ואני רואה שאנחנו הולכים להפסיד את השנה הזאת קודם כל, מבחינת החקלאות.

מידד גיסין: זה לא ייתכן שמשרד ממשלתי בגלל כסף, בגלל תקציב, יעצור מהלך שכל משרדי הממשלה תומכים בו.

תמר זנדברג: תודה.

תמר זנדברג: איתן קופרשטוך ממשרד הכלכלה.

איתן קופרשטוך: תודה.

איתן קופרשטוך: אני שמח להיות פה כי זה למעשה היום האחרון שלי בעבודה.

תמר זנדברג: אוי אוי אוי.

תמר זנדברג: זה רע מאוד.

איתן קופרשטוך: אני אדייק, ממחרתיים אני אשב כבר בשגרירות בהאג.

תמר זנדברג: מה תעשה שם?

איתן קופרשטוך: ציר כלכלי.

תמר זנדברג: אז קודם כל, סליחה שאני מפסיקה אותך.

תמר זנדברג: קודם כל לברך אותך ולאחל לך המון בהצלחה, שתייצג אותנו בכבוד.

תמר זנדברג: ודבר שני להודות לך על שירותך כאן לפחות מהזווית שאנחנו נחשפנו, שירות מקצועי, ענייני, אמין, כלכלי, באמת לטובתה של מדינת ישראל וכל הכבוד בשם הוועדה.

תמר זנדברג: רוב ברכות למחליפו איתי מלכיאור.

תמר זנדברג: ברוך הבא.

שי באב"ד: אני רק רוצה להוסיף המון בהצלחה וכולי קנאה.

איתן קופרשטוך: אוקיי, זו פעם רביעית שלי כך שקשה לי להגיד מה יהיה.

איתן קופרשטוך: בכל מקרה אני רוצה רגע לחזור אחורה, להחלטה להקים את הצוות שלכם שיתעסק בהמלצות לייצוא.

איתן קופרשטוך: אני מסתכל, אתה יודע, נכנסתי למעשה לדיון השלישי וכבר ביקשתי באותו דיון להעביר את כל הסמכויות בנוגע לייצוא למשרד הכלכלה.

איתן קופרשטוך: כמובן שכולם קפצו, בצדק, כל אחד מסיבתו הוא, והחלטנו באמת על מתווה יצוא תוך כדי הקמה של תת ועדה שתפתור את כל הלקונות שנוצרו בהחלטה 1587 שלא מאפשרות יצוא, וגם אם מחר בבוקר יאושר מתווה היצוא, לא יהיה יצוא.

איתן קופרשטוך: אני אגיד לכם מדוע.

איתן קופרשטוך: לא יהיה יצוא כי המכס לא בתמונה, לפי החלטה 1587, לא בתמונה.

איתן קופרשטוך: לא יהיה יצוא משם שלא יכולות להיות השקעות.

איתן קופרשטוך: החלטה 1587 שלא תוקנה והייתה אמורה להיות מתוקנת, מאפשרת למשטרה לפקח על השקעות.

איתן קופרשטוך: אין במדינת ישראל מצב שמשטרה מפקחת על השקעות.

איתן קופרשטוך: אולי בצפון קוריאה זה קורה, אבל לא אצלנו, ולכן אם מתבצעות השקעות מבחוץ, אני מדבר על השקעות מבחוץ, הן מתבצעות בלי ידיעת המשטרה, כולל 300 מיליון דולר שנכנסו לאחד מהקיבוצים, ומצד שני משקיעים אחרים של 100 מיליון דולר ברחו כי שלחו אותם למשטרה, כי למשטרה אין את הכלים לבדוק אותם.

איתן קופרשטוך: אני כבר לא מדבר על חברות ציבוריות כאלה או אחרות שאין אפשרות לבדוק אותן.

איתן קופרשטוך: כלומר יש לנו בהחלטה עצמה הרבה הרבה בעיות.

איתן קופרשטוך: כל יום שעובר, ואני מודיע, גם בהחלטה אין סמכות למשרד לביטחון פנים בכלל לבדוק את הנושא הזה.

איתן קופרשטוך: אין להם סמכות להיכנס לחוות.

איתן קופרשטוך: אם הייתה סמכות להיכנס לחוות, הייתי גם מבין את ההתנגדות.

איתן קופרשטוך: אדרבה, תבואו ותציעו לפני הדרישה לתקנים ולתקציב, תבואו ותדרשו שבהחלטה 1587 הסמכות, זה שנותן את ה-S, Security, תהיה שלכם.

איתן קופרשטוך: אדרבה.

איתן קופרשטוך: אנחנו לא נגד.

איתן קופרשטוך: בטח שלא משרד הכלכלה.

איתן קופרשטוך: אבל נתנו את זה למשרד הבריאות, שלא מצליח אפרופו להבטיח את שלומם של עובדי בתי החולים, ויש לנו לצערי הרב אצלנו במינהל, אמא של אחת מהעובדות אצלנו נדקרה לאחרונה, אז הם נתנו להם את הסמכות.

איתן קופרשטוך: זה בסדר.

איתן קופרשטוך: הוחלט כך, אבל זה לא מאפשר להתקדם.

איתן קופרשטוך: על כל פנים, אני אומר כזה דבר, כרגע אנחנו לא חמש שנים קדימה ולא שלוש שנים קדימה, העולם יצר מצב שבו אנחנו נגיע מאוחר.

איתן קופרשטוך: נגיע יותר טובים, נגיע עם מרצדס, כולם נוסעים ב-ב.מ.וו.

איתן קופרשטוך: מרצדס יותר טוב, אבל כולם נוסעים ב-ב.מ.וו.

איתן קופרשטוך: המצב היום הוא בעייתי.

איתן קופרשטוך: חייבים מיד להחליט על הייצוא ואני יודע גם כן, אין אחד שמתעסק בקנאביס במדינת ישראל שאין לו פרויקט בחו"ל, כולל בפורטוגל, יושב מישהו שיש לו פרויקט בפורטוגל.

איתן קופרשטוך: אז עכשיו המקדונים משכנעים סטארט אפים ישראלים לבוא לשם, היוונים משכנעים.

איתן קופרשטוך: אתמול הייתה כתבה על איטליה, איטליה שיש לה חוסר פונה לקנדה ולהולנד, ואנחנו מגיעים מאוד מאוחר.

איתן קופרשטוך: אני מאוד מבקש, לכל הרוחות, תאשרו את המתווה על מנת שהצוות יוכל לסגור את כל הפינות הפרוצות בהחלטה 1587 שהקימה את היק"ר, אבל לא לקחה בחשבון שמדובר על ענף כלכלי, ענף כלכלי חדש.

תמר זנדברג: תודה.

תמר זנדברג: בבקשה יובל לנדשפט.

יובל לנדשפט: תודה.

יובל לנדשפט: אני אעשה את זה מאוד קצר.

יובל לנדשפט: אחד – אנחנו באמת - - - חלון הזמנים הולך ומצטמצם, אמר את זה אבי שמחון, אמר "רבותי, יש פוטנציאל", דובי אמר, לא גדול כמו שאנחנו סברנו, הוא לקח רק הזמנות בעין ולכן הוא העריך את זה בפחות מ-4 מיליארד, אבל עדיין בהרבה מאוד כסף למדינה.

יובל לנדשפט: הוא אמר, אחד – יש פה פוטנציאל, שתיים – צריך לעשות את זה מהר אחרת חלון ההזדמנויות יסתיים.

יובל לנדשפט: שי צדק מאוד, אנחנו מרגישים, אנחנו כיק"ר, מרגישים שאנחנו כל הזמן, הכל נדחה ונדחה וחלון ההזדמנויות הולך ונסגר, אז אנחנו לא רואים שום שיתוף פעולה ממשרד שהוא משרד שאכפת לו, וגם השר לביטחון פנים שאמר "אני בעד" אבל ככל שאנחנו יודעים הנושא של התקנים הסתיים והסתכם.

יובל לנדשפט: המשרד לביטחון פנים סיכם עם האוצר.

יובל לנדשפט: אם הוא אמר "עוד לא קיבלתי" זה רק עניין של עד שיקבלו.

יובל לנדשפט: להגיד "עד שאני לא אקבל" אז עדיין - - - אנחנו שומעים את אותם דברים לגבי אותה זליגה לכאורה מהחוות, אני כבר לפחות בתפקיד שלוש שנים אומר שאם יש זליגה, שימו אותו על השולחן, ביום שיש כתב אישום, על סמך כתב האישום אני שאני חתום על רישיונות, כל רישיונות הגידול, אני אבטל לו את הרישיון.

יובל לנדשפט: על סמך כתב האישום.

יובל לנדשפט: רק לא עשיתם כלום.

יובל לנדשפט: אז או שמדברים בעלמה, או שמשקרים, זה לא נעים לומר, או שאם יש בזה אמת, שימו את זה על השולחן.

יובל לנדשפט: אני מצטט את היועצת המשפטית שלנו, שרונה, Put up or shut up, או שימו הוכחות, או שתקו.

יובל לנדשפט: אין באמצע.

יובל לנדשפט: דבר שלישי, אמר איתן שחלון ההזדמנויות נסגר, הוא נסגר.

יובל לנדשפט: עדיין לא בקצב, יש לנו עדיין שלוש.

יובל לנדשפט: יש לנו פה גם הזדמנות בנושא של משקיעים.

יובל לנדשפט: נכנסו בכל הארץ למעלה מ-100 מיליון דולר להשקעות, זה לא סוד.

יובל לנדשפט: בתחום המחקר, בתחום ששומר על היתרון היחסי שלנו.

יובל לנדשפט: עדיין, ככל שעובר הזמן, מדברים במקומות אחרים – רק בשבוע שעבר ראיתי בבלומברג, הייתי בחו"ל, הונפקה חברה לקנאביס בארצות הברית, פעם ראשונה.

יובל לנדשפט: 100 מיליון.

יובל לנדשפט: קרתה להם תקלה, במקום לגייס 70-80 הוא גייס בסביבות ה-140.

יובל לנדשפט: ואותו מנכ"ל החברה מדבר מה הוא הולך לעשות, ואני שומע ואומר, וואלה, מה שהוא הולך לעשות ועכשיו הוא גייס בארצות הברית, אנחנו כבר סיימנו את אותו דבר, של חלוקה לפי חומרים פעילים, ולא אלאה אתכם, וואלה, אנחנו גמרנו את זה בארץ לפני שלוש שנים פחות או יותר, את הפרויקט הזה.

יובל לנדשפט: יש לנו פה יתרון אבל אין ספק שהוא יצטמצם, כשארצות הברית במשחק והגדולים במשחק, זה ילך ויצטמצם.

יובל לנדשפט: נכון להיום, ממש בשבוע האחרון, בריטניה אישרה.

יובל לנדשפט: מה?

יובל לנדשפט: קנאביס רפואי.

יובל לנדשפט: אבל מה?

יובל לנדשפט: שיוצר ב-GNP.

יובל לנדשפט: איזו מדינה יש לה GNP בקנאביס?

יובל לנדשפט: אף אחת בעולם, רק ישראל.

יובל לנדשפט: איזו מדינה יש לה-GNP בקנאביס?

יובל לנדשפט: אף אחת.

יובל לנדשפט: ברמה כזאת רק ישראל, ההולנדים דרך אגב, זה לא סוד, - - - בא לארץ.

יובל לנדשפט: - - - מהולנד רוצה לבוא לארץ, כבר התחיל במגעים.

יובל לנדשפט: אמר גם דובי נכון, אנחנו מפקששים את הזמן.

יובל לנדשפט: אם יש דברים בגו, ואני מניח שיש, לשים אותם על השולחן.

יובל לנדשפט: לעשות את מה ששי אמר, לקבוע ישיבה של השרים, של מקבלי ההחלטות, אנחנו הפקידים נעשה את כל מה שהם אומרים.

יובל לנדשפט: אבל - - -

תמר זנדברג: תודה יובל, אני חייבת להגיד שזה רגע של התגלות לשמוע את יובל לנדשפט מגן בכזה חירוף נפש, אנחנו כאן שלוש שנים יושבים והוא מתחיל כל דיון "הקנאביס זה סם ואנחנו זה , אבל נאשר" ועכשיו הוא המטיף המרכזי לקידום העניין, כל הכבוד, אני מסירה את הכובע.

יובל לנדשפט: משרד הבריאות - - -

תמר זנדברג: הכל אנחנו יודעים.

יובל לנדשפט: רק בשם משרד החקלאות, אני אתנצל בשמו של חנן בזק, הוא התקשר אלי לפני זה, משהו משפחתי.

תמר זנדברג: אין בעיה.

תמר זנדברג: אנחנו מכירים את עמדתו.

תמר זנדברג: זה בסדר גמור.

תמר זנדברג: אדוני המנכ"ל בבקשה.

שי באב"ד: טוב.

שי באב"ד: זה פשוט סאגה בלתי נגמרת של כל כך הרבה חודשים.

שי באב"ד: אמרתי את זה בתחילת דבריי, פרק המסמוס המתמשך, ואני אסביר גם למה.

שי באב"ד: עלו פה כל מיני דברים אבל אף טענה פה היא לא באמת - - -עניינית.

שי באב"ד: עלה פה נושא התקציב והתקנים, ואני אומר לכם כמנכ"ל משרד האוצר, שקר מוחלט ואני אסביר גם למה.

שי באב"ד: אנחנו חתומים על סיכום.

שי באב"ד: בשנייה שתעבור החלטת ממשלה אני משחרר את כל התקנים ואת כל התקציבים, רק מה, משרד הבט"פ לא רוצה להעלות את זה להחלטת הממשלה ולא רוצה לאשר את זה בהחלטת הממשלה ולכן גם כתבתי לו מכתב שהוא לא יקבל תקן אחד ותקציב אחד עד שהוא לא מעביר את זה בהחלטת ממשלה.

שי באב"ד: כי עדיין משרד האוצר, אנחנו לא מפגרים, אנחנו לא נותנים קודם כל תקנים ואחר כך חושבים אם תהיה החלטת ממשלה, לאור זה שגם ראינו איך דברים מתגלגלים.

שי באב"ד: זו נקודה ראשונה.

שי באב"ד: נקודה שניה, כל הזליגה שדוברה עליה, אני מצטרף לדבריו של יובל, אם יש כזאת זליגה, ויש כזה דבר בעייתי, מצוין.

שי באב"ד: איפה כתב האישום?

שי באב"ד: איפה חקירת משטרה אחת שנעשתה, איפה הרשעה, אפילו לא הרשעה, כתב אישום אחד שיצא בנושא הזה לאחת מהחוות.

שי באב"ד: וזה חוזר על עצמו, ודרך אגב, אנחנו מוכנים גם לתגבר.

שי באב"ד: אלה הטיעונים שנאמרו בדיון.

שי באב"ד: עכשיו אני אספר לכם מה הטיעונים שלא היו בדיון, קראתי תוך כדי כי הם העלו בכלכליסט את תגובת המשרד, אז תגובת המשרד הייתה ככה: "התנהגותו האגרסיבית של באב"ד מעוררת שאלות אם אין בנושא הזה גם רצון לסדר רישיונות לגידול סמים לגורמים מקורבים".

שי באב"ד: עכשיו אחרי שסיימנו לדון לגופו של עניין ואנחנו לא מצליחים לתת תשובות לגופו של עניין אנחנו עוברים לגופו של אדם ממשרד הבט"פ, וטוענים שאני רוצה לסדר למקורבים רישיונות.

שי באב"ד: זו גם בורות, גם טמטום וגם שקר.

שי באב"ד: למה?

שי באב"ד: כי משרד האוצר לא מחלק את הרישיונות.

שי באב"ד: האדון היק"ר הזה מחלק את הרישיונות ויש לי אפס השפעה על איזה רישיונות ולמי הוא נותן רישיונות והוא יעיד גם בפניכם, אם אי פעם הרמתי לו טלפון בהקשר של רישיון או שאלתי אותו בהקשר של רישיון, אם מישהו קיבל או לא קיבל רישיון ממנו, אני מוכן שנעשה את זה תחת עדות או בחקירת משטרה גם.

שי באב"ד: אז עכשיו הלכנו למקום האישי.

שי באב"ד: אחר כך ממשיך משרד הבט"פ ומוסיף בתגובה שלו גם שלנו לא אכפת מהפשיעה ואנחנו בכלל לא רוצים להגביל ובאף מדינה לא הגבילו וזו חוסר אחריות מוגבל לא להגביל בכלל את מספר החוות.

שי באב"ד: גם זה או בורות, או שקר, או שניהם ביחד.

שי באב"ד: אנחנו בעד ההגבלה ואנחנו מוכנים להגביל וגם נתנו להם וטו על ההגבלה, תגבילו בכל רגע שאתם רואים שיש אירוע בטחוני או אירוע פשיעה רציני, רק תריצו את ההחלטה.

שי באב"ד: חברים, צר לי להגיד לכם, אבל יואל הוא גם לא הכתובת, הוא לא אשם בנושא הזה.

שי באב"ד: שר הבט"פ החליט שהוא או רוצה למסמס את זה או רוצה להעלות את זה, או שהוא רואה בזה איזו שהיא יריבות אישית בינו לבין האוצר ואם זה כך אני קורא לשר הבט"פ כי אנחנו בשידור ישיר, אדוני שר הבט"פ אתה לא מתנקם בי כשאתה לא עושה את זה, אתה לא תוקע אותי כשאתה לא עושה את זה, אתה תוקע את כל החקלאים ואתה תוקע את כל האנשים שהשקיעו כספים ואתה דופק את מדינת ישראל שיש לה פה פוטנציאל אדיר להרוויח מהסיפור הזה, כמו שהעידו פה כל הגורמים הרלבנטיים וכל גורמי המקצוע של הוועדה, ולכן כמו שאמר מקודם דובי, אמור לנו בבקשה את עמדתך, רוצה אתה בוא נרוץ קדימה וקבל החלטה, לא רוצה אתה, תגיד "לא רוצה".

שי באב"ד: אבל כל השטויות וכל המסמוסים, וכל השקרים ובטח ההאשמות האישיות על מקורבים או אינטרסים אישיים הם לא במקום, הם סתם עושים זילות למשרד ולשר בעיני, וחבל שהם בכלל נאמרו, הדברים האלה.

שי באב"ד: בוא נחליט, או שהשר יקיים דיון ואם השר יצא, בשמונה החודשים האחרונים קיימנו שלושים דיונים על הנושא הזה, לא מעט התכתבויות שלי עם השר, לא מעט ניסיונות שלי לשלוח את בר סימנטוב, לשלוח את תמר, לשלוח את איילת שקד, את מי לא, כדי שיתקיים דיון מסודר בנושא הזה.

שי באב"ד: אנחנו מוכנים, והצהרתי את זה פעם אחר פעם אחר פעם, לכל פתרון שייתן לכם איזה וטו שאתם רוצים בעצירה של החוות, מבחינתי אחרי שתי חוות תעצרו, כל עוד היועץ המשפטי עומד מאחוריו וכל עוד הרישיונות של החוות הקיימות אני לא נוגע בהם ולא לוקח אותם כי אני לא יודע לעשות את זה.

שי באב"ד: כל דבר, ואני מזכיר, החוות הקיימות עושות את זה לשוק המקומי, זה בכלל לא קשור לייצוא.

שי באב"ד: כל דבר שיאפשר את זה.

שי באב"ד: לכן אנא מכם, או שתבואו ותגידו בצורה גלויה "לא בא לנו כי כך, ואני שר הבט"פ לא מוכן לעשות את זה כי ככה" או שתבואו ותגידו "אנחנו מוכנים", תגידו באיזה תנאים אתם מוכנים ובואו נריץ את ההחלטה הזאת.

שי באב"ד: זה כבר למעלה משמונה חודשים שזה מתמסמס, והמקום הזה שאתם מתחילים לתקוף בכל מיני האשמות אישיות ובכל מיני שטויות שאתם כותבים לא היה ראוי שזה ייעשה מלכתחילה בכלל, וחבל, חבל גם על הזמן שאתם מבזבזים לכל האנשים באירוע הזה, ועוד יותר חבל לכל החקלאים שהשקיעו בזה ושמו את מיטב כספם על זה והפוטנציאל האדיר שיש למדינת ישראל בנושא הזה, שנעצר באמת מסיבות הכי לא ענייניות והכתבות שאתם מוציאים היום והדיוורים שאתם עושים היום רק מראה עד כמה התשובות שלכם והמקום שלכם לא ענייני לצערי הרב.

תמר זנדברג: איפה זה עומד לגופו של עניין מבחינתך?

תמר זנדברג: איך מתקדמים מכאן?

שי באב"ד: לגופו של עניין, בכל מקום ששר הבט"פ יקבע דיון בנושא הזה ויסכים לקדם, אנחנו נתייצב שם.

תמר זנדברג: אנחנו תיכף נשמע ממשרד הבט"פ, אבל פה אני מתחברת דווקא לנקודה שאמר חבר הכנסת ברושי, זה ברור לנו ולכן אמרתי ניצים, לשאלתך בהתחלה.

תמר זנדברג: יש פה מן קרב אגו, קרב פוליטי, קרב אישי, קרב מקצועי - - -

שי באב"ד: לא שלנו.

תמר זנדברג: לא משנה, בין שני משרדים.

שי באב"ד: לא שלנו.

שי באב"ד: הוא רוצה להגיד לא, שיגיד לא.

שי באב"ד: אנחנו כבר גמרנו, גם הודענו להם דרך אגב.

שי באב"ד: הודענו להם שמבחינתנו אין את התקציב לזה ושזה בוטל.

שי באב"ד: זה בסדר.

תמר זנדברג: אני שואלת באמת, יש כאן איזה שהוא מבוי סתום בין שני המשרדים.

תמר זנדברג: הייתה החלטת ממשלה, ראש הממשלה מינה את שמחון שהיה פה, ישב כאן בכיסא שלך ואמר "התקדמנו" איך מבחינתך להיחלץ מזה.

תמר זנדברג: כי אם אתה שם את זה בידיים שלו והוא לא עושה, ואתה תוקף אותו והוא תוקף אותך - - -

שי באב"ד: אני לא תוקף, אני רוצה לפתור את זה.

שי באב"ד: הדרך לפתור את זה היא אחת.

שי באב"ד: שאלת איך לפתור את זה, אין דרך אחרת.

שי באב"ד: הדרך היא אחת - - -

קריאה: כולם נכנסים לחדר וסוגרים.

שי באב"ד: בדיוק.

שי באב"ד: גלעד ארדן - - -

תמר זנדברג: מי המבוגר האחראי, מי הגננת שמכניס את כולם לחדר?

שי באב"ד: או ראש הממשלה, אם הוא רוצה לקחת החלטה בנושא הזה, או גלעד ארדן שמכנס אצלו דיון, אם הוא רוצה לטפל בזה, מזמין את כל הגורמים הרלבנטיים, מהמשטרה, לגורמי החקירה, למשרד הבריאות, את כולם לחדר, יגיד מה מפריע לו, כל עוד היועץ המשפטי לממשלה מאשר, אנחנו נזרום עם כל מה שמפריע לו, בהתאם לסיכום התקציבי גם שחתמנו נעמוד עד המילה האחרונה, ויחליט שהוא רוצה לעשות את זה.

שי באב"ד: ככל שהוא לא עושה את זה, מבחינתי הפרשנות שאנחנו נותנים לזה וזה בסדר, כי זו זכותו, הוא אמון על הנושא הזה כמו שאנחנו אמונים על נושא המיסים ואני יכול לשים וטו, זה בסדר כי הוא אמון על הנושא הזה, המשמעות והפרשנות שלנו זה שהוא נגד יצוא קנאביס רפואי.

שי באב"ד: אין דרך אחרת להגיד את זה, חוץ מאשר למסמס את זה כל פעם מחדש ולהגיד עוד פעם עוד דיון ועוד דיון ותעשו ככה, ולא נתתם לי תקציב - - -

תמר זנדברג: שר האוצר יכול לכנס אצלו יחד עם השר?

תמר זנדברג: אני מחפשת פה מוצא.

תמר זנדברג: מי יבוא ויגיד.

תמר זנדברג: ראש הממשלה - - -

דובי אמיתי: אני מכיר את הנפשות, אני לא הדובר של השר, לא של גלעד ארדן.

דובי אמיתי: אני חושב שהכדור כרגע הוא בידיים של גלעד ארדן, הוא צריך לכנס.

תמר זנדברג: בסדר, זה הבנו.

דובי אמיתי: אני מוכן לתת את האכסניה, יש לי מקום שיש שם אויר מצוין בצפון.

תמר זנדברג: טוב.

תמר זנדברג: אנחנו נציע לו.

דובי אמיתי: נציע לו, זו הדרך, שהוא ייכנס.

דובי אמיתי: ממה שאני יודע, שוב, אני לא הדובר שלו, הוא מתכוון לכנס את כל הגורמים ולקבל החלטה.

תמר זנדברג: בסדר.

תמר זנדברג: יואל.

יואל הדר: טוב, אני אתמקד בלהשיב לדובי.

יואל הדר: מכל הדברים שנאמרו פה, הקשבתי לדבריך בתשומת לב.

יואל הדר: ממשלת ישראל אישרה את הקידום של מה שמשרד הבריאות הביא, את הלגליזציה, בעקבות זה ניתנו רישיונות לשתי חוות, ביקרתי באחת החוות והתרשמתי מהחווה הזאת, מבחינתו בכל אופן.

יואל הדר: גם המנכ"ל שלי סייר שם.

יואל הדר: ממשלת ישראל לא אישרה את הייצוא.

יואל הדר: אז מי שנתן הבטחות או מי שאתה טוען שנתנו הבטחות, לא היה לו בסיס לתת כל הבטחה לגבי הבסיס של היצוא, רק ממשלת ישראל מאשרת את הייצוא וזה עוד לא קרה.

קריאה: בוא נהיה מדויקים, מעולם לא ניתנו הבטחות - - - יצוא, כולל לא על ידי שר החקלאות - - -

תמר זנדברג: אבל אתה לא מכיר את יואל הדר, הוא תמיד מתחיל מבראשית ברא, מה שלא לא לא, ואז הוא מגיע למה שכן.

שי באב"ד: אני חייב ללכת.

תמר זנדברג: תודה שהצטרפת, תודה על הדברים.

תמר זנדברג: יואל תמשיך.

תמר זנדברג: הוא יצפה בדרך.

תמר זנדברג: תפעיל את השידור באפליקציה ותראה.

שי באב"ד: עד אז כבר הם יגידו שגם נתתי רישיונות למקורבים ואינטרסים אישיים ואני משלם, גם חווה שלי שאני מגדל.

תמר זנדברג: טוב.

תמר זנדברג: יאללה יואל.

יואל הדר: אני מנסה להשיב לנטען על ידי דובי פה שהוא אמר שניתנו הבטחות.

יואל הדר: כל החוות שניתן להם רישיונות לצורך הנושא של הגידול המקומי, לכן גם הגידול המקומי גדל בשנים האחרונות בצורה דרמטית מבחינת הרישיונות שניתנו לאנשים שנדרשו לצורך רפואי.

יואל הדר: לכן בהחלט מי שפועל בהתאם לחווה היה צריך להבין שזה בשלב זה בכל אופן רק לצורך גידול מקומי שאין שום מחויבות ממשלתית אחרת.

יואל הדר: לגבי העמדה של השר שלי לנושא הייצוא, אני חושב שבחתימה של הנושא של התקציב שהגביל את נושא המכסות, הרי המטרה של המכסות היא לא לצורך הגידול המקומי, מפני שאז הוא לא היה צריך בכלל להגביל את המכסות, זה נועד לצורך היצוא, זאת אומרת הוא הלך צעד אחד קדימה וברגע שהוא רצה להגביל את המכסות הוא רצה לבוא לקראת ייצור שהוא רואה בצורה חיובית את הייצוא, כמובן במגבלות שלנו, לכן זה גם מענה.

יואל הדר: אחרת הוא לא היה חותם על הדבר הזה.

יואל הדר: לכן הוא מוכן לבוא לקראת הייצוא, הוא רוצה לתת מגבלות, כמו שאנחנו רואים, חלק מהדברים שאנחנו דורשים זה מהאוצר, חלק זה תיקון חקיקה שנצטרך לעשות בתחילת המושב, ואני מקווה שבישיבה הכללית - - -

תמר זנדברג: מתי הישיבה הזאת מתוכננת?

יואל הדר: שאלת אותי קודם, אני לא יודע למתי הישיבה הזאת מתוכננת, אנחנו בקיץ אז אני מקווה שבמושב הקרוב.

תמר זנדברג: קיץ אז יש זמן לעבוד, התפנה לשר זמן במקום לשבת במליאה בתורנות ולהעביר חוקים, הוא יכול לכנס ישיבה.

יואל הדר: אבל מאחר שהכנסת די מעמיסה עלינו בשאר הזמנים ויש גם אנשים שיוצאים לחופשות קיץ - - -

תמר זנדברג: מה הכנסת מעמיסה, מאוד בקטנה.

יואל הדר: לא, בנוכחות שלנו.

תמר זנדברג: בסדר.

תמר זנדברג: בקטנה.

תמר זנדברג: אין מה להשוות את זה לזמן המושב.

יואל הדר: גם אנשים אחרים יוצאים לחופשות.

תמר זנדברג: מאחלים לכולם חופשות נעימות.

תמר זנדברג: אוקיי.

תמר זנדברג: ירון כהן ממונה על חוקיות הייצוא במינהל המכס.

תמר זנדברג: שתי דקות.

תמר זנדברג: אחריו תומר טל ואז נסכם.

ירון כהן: תודה גבירתי יושבת הראש.

ירון כהן: אני רוצה רק להדגיש פה, אנחנו כמכס, גוף שמיישם את החלטות הממשלה ואנחנו נפעל לפי ההחלטות שתתקבלנה.

ירון כהן: בכל מקרה, איזו החלטה שלא תתקבל אנחנו צריכים את הזמן להיערך לה כי בסופו של דבר כשיהיה יצוא, תתבצע עליו אכיפה נאותה לפי ההחלטות.

ירון כהן: מהבחינה הזאת אנחנו כרגע שמים על השולחן מספר דברים: משרד הבריאות ומשרד הכלכלה צריכים להכניס לצו ייצוא חופשי את נושא של רישוי של הקנאביס הרפואי, בכל צורה שלא תהיה ושיוחלט מי הרשות המוסמכת שמנפיקה את הרישיון.

ירון כהן: אנחנו צריכים את זה לטובת מערכת הערכת הסיכונים שלנו כי זו מערכת שאוכפת את כל הדרישות הרגולטוריות.

ירון כהן: דבר נוסף, וזה פחות נוגע למכס אבל יותר למסופים שמאחסנים תחת פיקוח המכס, הם צריכים להיערך כי אחסנת הקנאביס הרפואי ולא משנה כרגע באיזו צורה שלו, תדרוש היערכות מיוחדת מבחינתם, הווה אומר מקום סטרילי, סגור, בקרת כניסה מתאימה ומה שנקרא אפשרויות איוורור נאותות.

יובל לנדשפט: אני רק אגיד שאת כל זה כבר אנחנו עשינו.

ירון כהן: אתה עוד לא עשית את זה ובטח לא - - -

יובל לנדשפט: עשינו את זה במסגרת הוועדה - - -

ירון כהן: זה לא נעשה מול אף מסוף.

ירון כהן: יש בסך הכל שני מסופים כרגע וזה לא נעשה.

איתן קופרשטוך: אין לך סמכות - - -

תמר זנדברג: בסדר.

תמר זנדברג: נקודות חשובות.

תמר זנדברג: אגב, אני חייבת לומר בדיונים קודמים הועלו עוד דברים שברור שברגע שמתקבלת החלטה ליישום שלה יש כל מיני משרדי ממשלה שצריכים לעשות - - -

איתן קופרשטוך: החלטה 1587 לא מאפשרת במצב שלה כרגע את הייצוא ולכן הוקמה הוועדה הזאת על מנת לסתום את החורים.

איתן קופרשטוך: זה לא יהיה - - -

תמר זנדברג: בסדר, הוא אומר גם לפרוטוקול, צודק, חשוב שדברים ייאמרו.

ירון כהן: אם יש מצב שיש מחר החלטת ממשלה, מחרתיים אין יצוא כי יש עוד כמה גופים שלא ערוכים לזה.

ירון כהן: דבר נוסף, נושא שינוע המוצרים המוגמרים או איך שלא נקרא לזה, התוצרת, הטובין, באמצעות סגר אלקטרוני, זה נסגר במפעל וזה נוסע ככה עד למחסן בפיקוח המכס ושם מוודאים את שלמות הסגר האלקטרוני.

ירון כהן: לנו כמכס אין לנו אגרונומים ואין לנו אנשים שיודעים לעשות אנליזות.

ירון כהן: אנחנו מה שנוכל לעשות, זה לקבל את הניירת מהמפעל ובהסתמך על כך שיש סגר אלקטרוני על הטובים, אנחנו יודעים שמה שנארז הוא אכן מה שהגיע, ואז אנחנו יכולים להחליט אם להתיר את זה לייצוא או לא.

ירון כהן: שוב, אנחנו לא נעצור שום החלטה, אנחנו נלך קדימה עם כל החלטת ממשלה שתתקבל, אבל תוך כדי מתן זמן להיערכויות המוקדמות שלנו.

תמר זנדברג: תודה.

תמר זנדברג: תומר טל.

תומר טל: אני משמש בדרך כלל פה נציג ציבור, אני רוצה להגיד מאוד מאוד קצר.

תומר טל: בשביל החקלאים ברפורמה הזאת הם יקבלו פרוטות וגם המחיר שהמדינה יצרה בכל העסק הזה הוא הכי יקר בעולם כך שהעסק לא ילך פה בישראל.

תומר טל: אנחנו הולכים לייצא למדינות שבהן יש לגליזציה והולכים לייצא מוצרים שבעצם אסורים לחולים פה בישראל, כמו שמנים חזקים, כמויות של פרחים שאסורים פה לחולים בישראל ובגלל זה הגענו למאהל פה בחוץ ואני נציג החולים גם בשנים האחרונות, אז באתי להגיד, עניי עירך קודמים.

תומר טל: מעבר לזה, כולם רוצים להרוויח.

תומר טל: באתי להגיד, לגליזציה נותנת עסקים בכל המדינות האלה, לכולם - - -

קריאה: לגליזציה תעצור לנו את הייצוא להרבה מדינות.

תומר טל: אני לא עצרתי אותך.

תומר טל: הרפורמה שביבי נתניהו החליט עליה לפני עשר שנים והוא שם את ארדן ואת ליצמן בתור עלה תאנה, ואנחנו הציבור שלמענו, אני גם ניסיתי להיות חברה גדולה ברפורמה הזאת וכל הלקוחות שלי מחוץ לארץ בגלל הסביבה העסקית שמשרד היק"ר יצר פה, הם הלכו למדינות אחרות, גם אני אעבור למדינה אחרת כי שם יותר זול לייצר.

תומר טל: משם רוצים לייצר, שהסביבה המדינית שם תאפשר ליותר חברות ולא רק חברות מה שנקרא שמקורבות למפלגת כולנו או מקורבים למפלגת הליכוד, וכן אם מישהו מתעניין, אני יכול להגיד שמות ותבדקו.

תומר טל: העניין הוא כזה, שברגע שאתם נותנים למעט מאוד חברות אתם כן תתבעו על זה בבג"צ כי איך שקשרו את החברות האלה בעצם הרי שהקימו את יחידת היק"ר אמרו בואו נעשה מונופול, ואז עשינו מאבקים, אמרו טוב, ניתן לכולם.

תומר טל: ועכשיו אתם עוד פעם, טוב בואו ניתן רק לאלה שהצליחו לעבור את מסלול המכשולים שבנאדם רגיל לא יכול לעבור, כי זה 50,000 עם העובד הזה, לעורך דין, ואם אתה עושה עסקה עם המפעל הזה שרק הוא קיבל לארוז, כי זה מפעל אחד, זה מונופול, ובעצם רק הסופר פארם, מה עם ניו פארם?

תומר טל: אז סופר פארם וניו פארם אמורים למנוע מונופול, רק הסופר פארם פתאום מוכר?

תומר טל: בתיקון עולם יש כספת כבר עשר שנים, עבדתי שם לפני ארבע שנים, כספת ענקית.

תומר טל: הייתה מתמלאת כל שבוע.

תומר טל: אז סופר פארם יודע שהוא הולך לחנוק את הרפורמה כי הקנאביס יכול להחליף את כל מוצרי המדף שלו, אז הוא הביא כספת כזאת.

תומר טל: רק לגליזציה תיתן אור לחולים, אור לכל החקלאים, לתעשיינים, רק מקומות שיש תחרות יש מוצרים איכותיים.

תומר טל: אנחנו - - - את הרפורמה ובהצלחה.

תמר זנדברג: תודה.

תמר זנדברג: אני רוצה לסכם את הישיבה ומאוד להודות לכל המשרדים שהשתתפו, למנכ"ל משרד האוצר ולנציגי כל שאר המשרדים, ליואל הדר בטחון פנים, כלכלה, בריאות יובל, נציגי הציבור, התאחדות, באמת לכולם.

תמר זנדברג: תראו, הנושא הזה נמצא על שולחננו זמן לא קצר, ואני חייבת כאן לצטט חלק מזעקה, פעם זה היית אתה חגי, יושבות מאחוריך נועה ודנה שגם מגיעות מרחוק כל ישיבה כדי ללוות את הנושא.

תמר זנדברג: תראו, כשאנחנו עושים פעולה שלטונית, בסוף קצה השרשרת הזאת יש אנשים, יש בני אדם, יש ישראליות, ישראלים, חקלאים במקרה הזה, תעשיינים, יזמים, אנשים שמפרנסים משפחות שהם אלה שהמדיניות הזאת משפיעה עליהם וגורמת להם לפרנס את המשפחות שלהם, לבנות את המפעלים שלהם, לגדל את השדות שלהם וכל הדברים שישראלים עושים.

תמר זנדברג: במקרה הזה יש כאן דוגמה למשהו שמדינת ישראל לקחה אותו והרימה אותו באמת ממקום, ניצלה את היתרונות היחסיים שלה, הקימה ועדות ממשלתיות שעבדו מהר, אני חייבת לומר, שתי ועדות.

תמר זנדברג: גם ועדת באב"ד-בר סימן טוב ואחר כך עוד הביקורת של אבי שמחון, שאנחנו אמרנו רגע למה צריך, אבל עבדו מהר.

תמר זנדברג: עבדו, בדקו את הנושא, תוך זמן קצר נתנו דו"ח ענייני מפורט, בלי יותר מדי סיפורים, והתקדמו.

תמר זנדברג: מאז אנחנו כאילו נתקענו באיזה שהוא מחסום בל יעבור.

תמר זנדברג: את הסיפור הזה של תקנים ושל הזליגה וכל הדברים האלה אנחנו שומעים חזור ושמוע כאן בוועדות ובכל מקום.

תמר זנדברג: אנחנו מכירים את זה ואני חייבת לומר גם השארנו את זה מאחור.

תמר זנדברג: התגברנו.

תמר זנדברג: אתכם זה מטריד, האוצר נתן לזה את המענה המסוים, היה סיכום וחלה התקדמות אפילו אני שומעת כאן שאת נושא ה-50 חוות גם יש אפשרות לפתור.

תמר זנדברג: יש מוצא ויש פתרון, איפה שהיה נדמה לנו שאנחנו תקועים בפעם הקודמת.

תמר זנדברג: לכן מכאן והלאה ההתרשמות שלי שזה אך ורק ואך ורק רצון טוב.

תמר זנדברג: רצון טוב.

תמר זנדברג: לעשות, לקדם קדימה.

תמר זנדברג: אני לא זוכרת כזאת הסכמה גורפת בכל משרדי הממשלה, כלכלה, חקלאות, בריאות, כולם נעמדים כאן והופכים להיות מליצי יושר של הקנאביס הרפואי ושל הייצוא, ממש היינו כחולמים.

תמר זנדברג: אוצר, משפטים, החקלאים, באמת כולם.

תמר זנדברג: נציגי האיכרים, אני לא רואה אף אחד שלא.

תמר זנדברג: לכן החששות של המשרד לביטחון פנים קיימים, ידועים, נמצאים לאורך השנים.

תמר זנדברג: ההתרשמות שלי זה שלאורך כל השיחות על ידי כל שאר המשרדים, ניתן המענה.

תמר זנדברג: ניתן המענה מניח את הדעת לדעת גורמי המקצוע ולדעת השר.

תמר זנדברג: לכן הבקשה שלי בשם הוועדה היא ככה: קודם כל אם אפשר בתוך שבוע ימים עד יום ראשון הבא, להודיע לנו מתי תתקיים אותה ישיבה שאני חייבת לומר, מלשכת השר גם דווח לי לפני הישיבה הזאת שאכן השר מתכוון לעשות אותה והדברים אמונים עלי ואין לי סיבה לחשוב שלא כך, ובהחלט אני רואה את זה כבאמת גורם בהתקדמות.

תמר זנדברג: אז אם אפשר, עד יום ראשון הבא לעדכן את הוועדה מה לוח הזמנים של אותה ישיבה, מתי היא מתכוונת להתרחש.

תמר זנדברג: זה דבר ראשון.

תמר זנדברג: דבר שני, הוועדה פונה לשר לביטחון פנים ולשר האוצר, אני בכוונה שמה את זה ככה, כי אני מתרשמת שאלה השרים שנמצאים ב- - - אנחנו יודעים גם לפעמים, בעיקר עם האוצר להרבה משרדי ממשלה יש ריבים, דין ודברים, לפעמים הוא עולה לטונים אז אני את כל הדברים האלה שמה במסגרת.

תמר זנדברג: אתמול בערב ראיתי בפסטיבל ירושלים על הסכמי אוסלו, איך הם התגבשו.

תמר זנדברג: אז רגע לפני ההסכמה יש את הרגע שטורקים את הדלת ומאשימים אחד את השני בהדלפות, אחד כינה את השני בשמות וכל הדברים שהיו כאן במהלך הישיבה.

תמר זנדברג: אני מבחינתי רוצה לראות בזה עדות שאנחנו נמצאים בישורת האחרונה ורגע לפני ההסכמות ולכן זה הרגע שבו הדברים האלה יוצאים, וכל מי שהיה פה במשאים ומתנים יודע שזה הרבה פעמים כך.

תמר זנדברג: לכן הוועדה פונה לשרי האוצר ובטחון הפנים ומפצירה בהם להיפגש זה עם זה, יחדיו, ביוזמת מי מהם שלא ירים את הכפפה ראשון, ולסכם ביניהם ברמת השרים על דעתו של ראש הממשלה ואני מבינה שמה שיוסכם עליהם יהיה על דעתו של ראש הממשלה, לסכם ביניהם מתווה שבחודשי הקיץ יוכל לקדם, הכוונה עד שמושב הכנסת יחזור, בחודשי הקיץ האלה להגיע למתווה שיאפשר להחלטת הממשלה לעבור ולמשרדי הממשלה להתחיל לעבוד לאורה, על כל המשתמע ובאמת בדיון הקודם שמענו מכס, שמענו את כל הגורמים שיצטרכו אחר כך ליישם את הדבר הזה, אבל ברגע שתינתן ההוראה, הגלגלים יתחילו לנוע וגם אני מניחה שברגע שתעבור החלטת הממשלה זה יהיה סימן שלטוני עבור אותם גורמים שאתם נמצאים איתם במשאים ומתנים, כלכליים, השקעות, כל הדברים האלה, יוכלו להתחיל להתקדם בד בבד והוועדה כמובן מבקשת עדכון על ההתקדמות הזאת והוועדה תתכנס מיד עם פתיחת מושב החורף, בסוף חודש אוקטובר לדיון מעקב שבו אנחנו נבקש עדכון מכל שהתרחש בקיץ, בתקווה שכבר נוכל להיות מעודכנים על החלטת ממשלה שעבר והדברים יצאו לפועל.

תמר זנדברג: אני מודה לכולם.

תמר זנדברג: הישיבה נעולה.